Werewolf Online Wiki Thai:กฎของวิกินี้

วิธีการเล่นเกมเเวร์วูฟออนไลน์

### อธิบายเนื้อเรื่องหลักของเกม

เกมนี้จะแบ่งเป็นสองช่วง คือ กลางวัน และกลางคืน แต่ละช่วงจะมีเวลากำหนด เช่น กลางวัน5นาที กลางคืน5นาที ช่วงกลางวันผู้เล่นทั้งหมดสามารถคุยกันได้ และเมื่อถึงช่วงกลางคืน คุณจะต้องเงียบ
(\*ในจอยลดาใช้เป็นวันและคืนจริงทั้งหมด)
  เกมนี้เป็นเกมจำลองสถานการณ์... มีหมู่บ้านแห่งหนึ่งตั้งอยู่ใจกลางป่าลึก เป็นหมู่บ้านที่ห่างไกลจากความเจริญ พวกคุณคือ "ชาวบ้าน (Villagers)" ชาวบ้านต่างอยู่ด้วยกันอย่างมีความสุขและสงบสุข และหมู่บ้านนี้มีตำนานที่ทุกๆคนต่างก็รู้จักเป็นอย่างดี ซึ่งก็คือ "หมาป่า (Werewolf)" ตัวจริงของมันคือชาวบ้านที่กลายร่างเป็นปีศาจในยามค่ำคืน พวกมันจะออกล่าเหยื่อโดยที่ไม่มีใครสามารถต่อกรกับมันได้ เมื่อถึงเวลากลางวันก็ใช้ชีวิตตามปกติเฉกเช้นชาวบ้านทั่วไป
  ทั้งหมดเป็นเพียงความเชื่อของคนในหมู่บ้านเพียงเท่านั้น แต่ทว่า... ยามค่ำคืนที่พระจันทร์เต็มดวง มีชาวบ้านกลุ่มหนึ่ง ที่รับรู้ได้ถึงความผิดปกติของตนเอง ว่าตนเองนั้นไม่ใช่ "มนุษย์" ธรรมดา (ซึ่งก็คือหมาป่านั่นเอง) และเมื่อพลังของหมาป่าได้ถูกปลุกขึ้นมาในค่ำคืนนั้น ก็ได้มีอีกพลังถูกปลุกขึ้นมาอีกเช่นกัน ซึ่งก็คือ "ผู้หยั่งรู้ (Seer)"
   และในคืนที่พระจันทร์เต็มดวงนั้น.. ไม่ได้เกิดเหตุใดๆขึ้น หากแต่ว่าคืนต่อๆไป หมาป่าจะออกล่าชาวบ้าน ทีละคน ทีละคน... และการจะฆ่าหมาป่านั้นมีเพียงวิธีเดียวคือ "การเผา" ในเวลากลางวัน และจะเกิดขึ้นก็ต่อเมื่อมีชาวบ้านคนหนึ่งที่ถูกโหวตมากที่สุด และเมื่อตาย ชาวบ้านคนนั้นก็จะเปิดเผยบท ว่าเขาเป็นใคร.. ตอนนี้มีหมาป่าปะปนอยู่ภายในกลุ่มของพวกคุณแล้ว ระวังตัวเอาไว้ให้ดี

### วิธีการเล่น

1. ทุกคนจะได้รับรู้บทของตัวเอง
2. ห้ามบอกบทกันหลังไมค์ หรือจะเปิดเผยตัวเองในกลุ่มก็ตามใจ
3. เช้าวันแรก และคืนแรก จะไม่มีการเผา/ฆ่ากันเกิดขึ้น
4. ทุกบทจะรวมกันอยู่ในห้องนี้ มีแต่หมาป่าที่จะถูกแยกออกไปรวมกันอีกห้องหนึ่งอีกที เพื่อปรึกษากันว่าจะฆ่าใครในตอนกลางคืน
5. เมื่อถึงตอนเช้าวันที่2 ให้ชาวบ้านโหวตเผาใครสักคนที่คิดว่าเป็นหมา สามารถเลือกโหวตผ่านได้ ผู้ที่มีคะแนนโหวตสูงที่สุดจะต้องโดนเผาตาย หมาจะต้องทำยังไงก็ได้ แถ บลัฟ ให้คนไม่เชื่อว่าตัวเองเป็นหมา ส่วนชาวบ้านก็ต้องตามหาหมาให้เจอ
6. เมื่อถึงคืนที่2 หมาจะต้องเลือกว่าจะฆ่าใคร หรือจะไม่ฆ่าก็ได้
7. ชาวบ้านจะชนะก็ต่อเมื่อ หมาป่าตายหมด ส่วนหมาป่าจะชนะก็ต่อเมื่อ มีจำนวนเหลือเท่าชาวบ้าน

### บท-อาชีพต่างๆ

โดยปกติแล้วหากเล่นแบบเบสิคจะมีเพียง 2 ฝ่ายคือ Villager Team และ WereWolf Team

และบทของ Villager Team จะมีเพียง ชาวบ้าน/Villager , ผู้หยั่งรู้/Seer , การ์ด/Guard , ทหาร/Soldier

ส่วนWereWolf Team จะมีเพียง หมาป่า/Werewolf เท่านั้น

(ในจอยมีบทอื่นเข้ามาร่วมด้วยโดยสุ่มจากบทข้างล่าง)

#### Villager Team

ชาวบ้าน / Villager

ชาวบ้านผู้อาศัยอยู่ในหมู่บ้าน

ผู้หยั่งรู้ / Seer

ทุกคืนเลือก1รายชื่อ ทักหา Mod ถ้าคำตอบเป็น "ใช่" คนนั้นคือหมาป่าหรือไลแค่น "ไม่ใช่" คือไม่ใช่หมาป่าหรือเป็นหมาป่าเทพ/หมาป่าล่องหน

tip : ถ้ามีแวมไพร์ในเกม จะส่องเจอแวมไพร์ด้วย แต่จะไม่รู้ว่า เป็น "หมาป่า" หรือ "แวมไพร์"

ผู้หยั่งรู้นิรันดร์ / Perfect Seer

เลือกรายชื่อทุกคืน ทักหาMod และจะได้รู้บทที่แท้จริงของคนนั้นเลย

tip : ใส่ได้ในเกมที่มีผู้เล่น20คนขึ้นไป

ศิษย์ผู้หยั่งรู้ / Apprentice Seer

ตรวจสอบหมาป่าเมื่อSeerตาย

ศิษย์ผู้หยั่งรู้นิรันดร์ / Apprentice Perfect  Seer

รับรู้บททุกคนได้เมื่อseerตาย

การ์ด / Guard

เลือกปกป้องคนตอนกลางคืนได้ทุกกรณี ยกเว้นถูกแพร่เชื้อโรค บทนี้ห้ามปกป้องคนเดิมติดต่อกัน

นายพราน / Hunter

เมื่อตนเองตายจะเลือกได้ว่าจะพาใครตายไปด้วย

tip : ถ้านายพรานตายตอนกลางคืน คืนนั้น Mod จะทักไปถามให้เลือกเลยว่าจะลากใคร และจะประกาศรายชื่อพร้อมกันในตอนเช้า

ผู้ทรงปัญญา / Valedictorian

ผู้ทรงปัญญาจะทราบบทของทุกคน ห้ามมีปฏิสัมพันธ์ใดๆ ในห้อง โหวตเผาได้อย่างเดียว และคนที่ถูกผู้ทรงปัญญาโหวตจะต้องเป็นฝ่ายชาวบ้านเท่านั้น

นักฟื้นฟู /  Skill Caster

ทุกคืนเลือก1คนให้เขาใช้ความสามารถพิเศษ2เท่าใน

วันนั้น/คืนนั้น ห้ามเลือกคนเดิมซ้ำติดกัน2คืน

tip : ไม่มีผลกับหมาและแวมไพร์

คนดวงดี / Lucky Man

เขามีความสามารถพิเศษรอดตายได้จากทุกกรณี ได้1ครั้งต่อเกม

หญิงสาวผู้บอบบาง / Damsel in Distress

เธอเปรียบดั่งนางเอกในนวนิยาย ที่รอผู้กล้ามาช่วยเหลือ จะรอดจากการลอบฆ่า1ครั้ง และ รอดจากการถูกเผา1ครั้ง แต่ต้องโหวต ไม่ ทุกครั้งในการลงคะแนน

เจ้าชาย / Prince

เขาจะไม่ตายจากการเผา1ครั้ง เมื่อมีการเผาเจ้าชาย การเผาจะยุติลง และประกาศบท จากนั้นเขาจะเป็นชาวบ้านธรรมดา

วิญญาณ / Soul

หากตายสามารถคุยต่อได้หลังจากตาย3คืน คุยได้เฉพาะช่วงตอนกลางคืน

tip : พิมพ์ได้คืนละประโยค และเมื่อตาย สามารถทักไปถามModได้ว่าใครฆ่า แต่จะไม่รู้ว่าคนฆ่าบทอะไร

แม่มด / Witch

มีพลังพิเศษที่ใช้ได้เพียง 2 ครั้งต่อเกม   ไม่ว่าจะร่ายเวทย์สังหาร หรือ ชุบชีวิตคน/หมาป่า/แวมไพร์/ฆาตกร ได้ ถ้าใช้หมดแล้ว

หรือ ผู้เล่นสามารถแลกความสามารถพิเศษ 1 ครั้ง เพื่อรู้บทของผู้ตายว่าควรชุบชีวิตหรือไม่

นักปรุงยา / Alchemist

หากบทนี้ตายจะชุบชีวิตผู้เล่นกลับมา1คน ไม่สามารถเลือกชุบชีวิตตัวเองได้ บังคับใช้ทุกกรณี ยกเว้นตายเป็นคนแรก

ผู้นำทาง /  The Guide

ทุกๆ3 คืนจะสามารถชุบชีวิตคนตายได้ 1คน สามารถชุบได้ทุกบท ไม่บังคับใช้ แต่ไม่สามารถ เก็บไว้ในคืนถัดไปได้

ทหาร / Soldier

หากเขาโดนหมาป่า แวมไพร์ หรือ ฆาตกรล่า เขาจะไม่ตาย

tip : พยายามอย่าโดนเผาหรือติดเชื้อโรค

ผู้รอดชีวิต / Survivor

ไม่ตาย 3 ครั้ง ทุกครั้งที่จะตายเขาจะรอดจนกว่าจะครบ 3 ครั้ง

ผู้เลือกเส้นทาง / Pathfinder

คืนเเรกเลือก1เส้นทางจะมี2เส้นทางให้เลือกคือ

ไม่ตายในตอนกลางวัน

ไม่ตายในตอนกลางคืน

นักคำนวณ. / Intellectual

แบ่งรายชื่อผู้เล่นเป็น 2 ชุด เช่น มีผู้เล่น 10 คน

1 2 3 4 5 6 7 8 9 0 แบ่งเป็น กรุ๊ปA และ กรุ๊ปB

A : 2-3-4-5-6 และ B : 1-7-8-9-0 Modจะตอบว่า ในกลุ่มไหนที่มีหมาป่าอยู่ และแต่ละกลุ่ม มีหมากี่ตัว

tip : ใช้ได้ครั้งเดียว คืนแรกของเกม

นักพนัน  /  Gambler

เลือกพนันหัวก้อย  หากเลือกถูกสามารถสังหารได้1คน

Modเป็นคนทอยเเล้วให้ทาย

ผู้เปลี่ยนบท / Role Swapper

ใช้ได้1ครั้งในเกม เมื่อถึงกลางคืนเขาสามารถเอาบทของคนที่ตายมาเป็นบทของตัวเอง

tip : ไม่สามารถเปลี่ยนบทที่เป็นฝั่งอมนุษย์ได้ เช่น หมาป่า/แวมไพร์ ค้างคาว คิวปิด

จอมมายา / Magician

ทุกคืนร่ายเวทมนต์ให้คนมาหาที่บ้านเเละรู้บทที่เเท้จริงของเขาหากร่ายโดนหมาป่าและแวมไพร์ ผู้ที่ถูกร่ายจะตายในคืนรุ่งเช้า เเละฝั่งหมาป่าที่เหลือจะออกล่าตัวเธอเเทน และจอมมายาจะไม่สามารถร่ายเวทย์ได้อีก

tip : ถ้าจอมมายาเลือกรายชื่อคนที่จะเรียกมาบ้าน Modจะบอกบทคนที่เรียกมาบ้าน และจะบอกคนที่มาบ้านว่าจอมมายาคือใคร ยกเว้นหมาและแวมไพร์ คนที่โดนเชิญมาบ้าน จะไม่สามารถใช้ความสามารถได้ในคืนนั้น ไม่สามารถฆ่าคนทรยศ ฆาตกร ฆาตกรต่อเนื่องและ หมอผี

แฟรงเกนสไตน์ /  Frankenstein

เขาจะดูดความสามารถของตัวละครอื่นที่ตายเป็นตัวแรกมาเป็นของเขา

ดอพเปลแกงเจอร์ / Doppelganger  🚻

คืนเเรกเลือกได้ว่าจะเป็นใคร เเละ จะได้เป็นบทนั้น เมื่อคนที่เลือกตาย

tip : เลือกรายชื่อมา1คน จะไม่รู้ว่าคนคนนั้นบทอะไร จนกว่าคนที่เลือกจะตายลง และจะได้บทเขามาทันที

ขี้เมา / Drunk

เขาจะไม่รู้บท คืนที่3 เขาจะได้รับบทโดยการสุ่มบทที่มีอยู่แล้วในเกม

แม่หมอขี้เหล้า / Drunk Seer

ผ่านไป3คืน เขาจะรู้ว่าใครเป็นSeer และคืนที่5 เขาจะได้เป็นSeerอีก1คน

ผู้หลงลืมคาถา / Forgetful Seer  💫

ทุกคืนร่ายคาถาหา Seer เมื่อร่ายคาถาเจอ Seer จะรู้จักเเละกลายเป็น Seer  อีกคนในที่สุด

นักบวช / Priest

นักบวชนั้นสามารถสวดมนต์ป้องกันตนเองได้ หรือ สวดกันให้ชาวบ้านได้ คืนละ1คน

ผู้สร้างงานนองเลือด / Bloody Mary 👗

เป็นคนฝั่งชาวบ้าน แต่หากถูกฆ่าจากฝั่งใดฝั่งหนึ่ง เธอจะออกล่าเอาชีวิตฝั่งนั้นๆทุกคืน จนกว่าฝั่งนั้นจะตายทั้งหมด

tip : หากฝั่งหมาฆ่าเธอ ทุกๆคืนเธอจะเลือกรายชื่อมาจนกว่าจะเจอหมา และหมาจะตาย และเธอจะล่าได้ทุกคืนจนกว่าฝั่งหมาจะตายทั้งหมด ใช้ได้หมดกับทุกฝั่ง\*

คนนอนดึก / Insomniac 👀

เดินไปดูบ้านใครปิดไฟ หากเปิดไฟมีความสามารถตอนกลางคืน และเป็นคนเดียวที่รู้บทคนที่ตาย

tip : เกมไหนที่มีบท ผู้กลืนกินศพ คนนอนดึกจะรู้บทของคนที่ตายด้วย

นักวางกับดัก / Trapper

สามารถนำกับดักไปวางหน้าบ้านใครก็ได้ในแต่ละคืน เมื่อหมาป่าติดกับ คนที่จะถูกล่าจะรอด และหมาป่าจะล่าไม่ได้ในคืนถัดไป

tip : ความสามารถคล้ายGuard แต่กันตัวเองได้ และถ้าหมาป่าไม่ติดกับดัก จะเสียเวลาในคืนถัดมาไปเก็บกับดัก และคืนนั้นที่ไปเก็บกับดักมา จะวางกับดักไม่ได้ เมื่อหมาติดกับ Modจะแจ้งว่าหมาติดกับ ใช้ได้กับ นักฆ่าทุกตัว ยกเว้นแวมไพร์

นักวางเหยื่อ / Scavenger

สามารถเอาเหยื่อไปวางหน้าบ้านใครก็ได้ ถ้าหมาหรือแวมไพร์ ไปบ้านคนนั้น เขาจะรอด

tip : วางได้3ครั้งต่อเกม และวางได้มากสุด 2คนต่อคืน สามารถวางบ้านตัวเองได้

นักสืบสิ่งลี้ลับ / Phenomenon Investigator

คืนเเรกเลือก1คนจะสามารถตรวจสอบได้ว่าคนนั้นเป็นหมาป่าหรือเพื่อนบ้านของเขามีคนที่อยู่ฝั่งหมาป่า

tip : เลือกรายชื่อขึ้นมาในคืนแรก ส่องดูว่ารายชื่อนั้น และ รายชื่อก่อนนั้น และ หลังรายชื่อนั้น อยู่ทีหมาป่าหรือไม่

เช่น รายชื่อ  A , B , C , D , E , F ถ้าเลือกรายชื่อB เพื่อนบ้านอีก2คน จะเป็น A และC

ผู้สับเปลี่ยนความตาย /  Transproter 🎭

คืนเเรกเขาจะเลือกคน2คนหากคนนึงตายคนนั้นจะรอดเเละคนที่เป็นคู่ของเขาจะตายเเทน

นายกรัฐมนตรีนิรันดร์ / Perfect Mayor

หากประกาศตัวว่าเป็น Mayor จะได้คะเเนนโหวตถึง3เสียง

หมอ / Doctor

รักษาคนเเละผู้ติดเชื้อตอนกลางคืนเขาจะไม่มีการติดเชื้อต่างๆ

ผู้ร่ายคำสาปใบ้ / Spell-caster

สาปให้คนคน1คนพูดไม่ได้ในเช้าวันถัดไป เลือกได้1คนต่อคืน

tip : คนที่ถูกสาปจะไม่สามารถพูดและโหวตได้ตลอดทั้งวัน ผู้ร่ายคำสาปสามารถใบ้ซ้ำคนได้ทุกคืน เพื่อความสะใจ

หญิงชรา / Old Hag

ไล่คนออกจากหมู่บ้านเเละกลับมายังรุ่งเช้าอีกวันหลังทำการเผาเสร็จ

tip : หากคนที่ถูกเลือกโดนไล่ออกจากหมู่บ้าน จะต้องออกจากกลุ่มไป เพราะเขาจะไม่มีสิทธ์รับรู้เรื่องภายในหมู่บ้านในวันนั้นๆได้เลย เขาจะถูกไล่ออกในตอนเช้าและกลับมาตอนเช้าอีกวันหลังประกาศชื่อคนตาย

สมาคมลับเมสัน / Mason

รู้ว่าใครเป็นเมสันด้วยกัน สมาคมลับนี้มีผลทางหมู่บ้านอยู่ นั่นคือ ถ้าใครกล่าวถึงสมาคมนี้ขึ้นมาในช่วงกลางวัน คนในสมาคมจะยื่นรายชื่อฆ่าคนได้ 1 คนในคืนนั้น หากคนในสมาคมกล่าวถึงว่าตัวเองเกี่ยวข้อง หรือพูดชื่อสมาคมขึ้นมา คนๆนั้นจะตายในคืนนั้น

tip : บทนี้จะใส่ในเกมที่มีผู้เล่นมากกว่า20คนขึ้นไป ตระกูลเมสัน จะรู้จักกันว่าคือใคร แต่จะไม่มีห้องลับ ไว้คุยกัน และด้วยความที่มีเยอะจนเกือบเป็นฝ่ายกลางได้ จึงได้มีกฎที่เขาใช้กัน คือ ถ้าใครสักคนในเมสันตาย สมาชิกจะตายทั้งหมด

นักประหาร /  Executioner

ทุกคืนเลือกคนที่จะตายจากการโหวตในวันพรุ่งนี้หากคนที่เลือกไว้ตายตามคาด นักประหารจะเลือกฆ่าได้อีก1คน แต่หากเป้าหมายโดนฆ่าทิ้งก่อนในคืนนั้นนักประหารจะกลายเป็นชาวบ้านธรรมดาแทน

tip : เมื่อเป้าหมายตายตามที่เลือกไว้ สามารถทักไปหาModได้ว่าจะประหารใคร คนนั้นจะตายจากการประหาร และนักประหารจะสวมถุงคลุมหน้า ดังนั้น จะไม่มีใครรู้ว่าใครคือนักประหาร จนกว่าเขาจะตาย

ลูกผสม / Lycan

ชาวบ้านดวงซวย ที่ถูก Seer มองเห็นเป็นหมาป่า

ลูกผสมนิรันดร์ / Perfect Lycan

Seer เห็นเขาเป็นหมาป่า

หมอผี เห็นเขาเป็น Seer

คนนอนดึกจะเห็นที่บ้านเขาเปิดไฟ

ผู้เปิดเผย / The Outspoken

เมื่อ ผู้เปิดเผยตายจะสามารถเปิดเผยตัวตนของผู้เล่นคนอื่นได้ 1 คน

คนขาดสติ / Madman

หากโดนโหวตเผาจนตาย จะลากทุกคนที่โหวตเผาตัวเองลงกองไฟตายไปด้วย

โจรกระจอก / Robber

คืนเเรกลืมตามาขโมยบทคนอื่นคนที่โดนขโมยจะกลายเป็นชาวบ้านเเทน

นักสลับบท / The Shuffle

คืนเเรกลืมตามาสลับบทของคน2คนนักสลับบทจะไม่รู้บทของคนที่โดนสลับ และ ผู้ที่โดนสลับบท จะรู้แค่บทใหม่ของตัวเองเท่านั้น

ผู้หลอกลวง / Scammer

เมื่อถึงเช้าวันที่ 3 เขาจะเลือก1คนเเละขโมยบทเขามา

คนที้ขโมยจะเป็นผู้หลอกลวงเเทนสามารถหลอกได้อีกเมื่อคืนต่อไป

tip : หากลอกโดนหมาป่าจะเป็นหมาป่าเเละฝ่ายตรงที่โดนขโมยจะเป็นชาวบ้านทรยศ

สังฆมณฑล /  Incarnation

เป็นชาวบ้านหมาป่าฆ่าเขาไม่ตาย. เมื่อโดนลอบฆ่าจะเผยบททันที ตายหลังจากนี้ 3 คืน

ผู้กำหนด /  Virginia Woolfe

เช้าวันแรก เขาจะเลือกผู้เล่น 1 คนให้ตายตามเขา

ตัวป่วน / Troublemaker

สามารถป่วนผลโหวต ทำให้ต้องลงคะแนนใหม่ ได้ 1 ครั้ง

ลินคอล์น / Leprechaun

หากเขาถูกฆ่าในตอนกลางคืน เขาสามารถเลือกให้ใครตายแทนได้

ผู้รอบรู้  / The Nobles

ทุกคืนเค้าสามารถเลือกคน 1 คนเพื่อถาม Mod ว่า คนนี้ได้รับบทนี้ใช่หรือไม่ เช่น นาย ก เป็น Seer ใช่หรือไม่

คนสิ้นคิด / The Fool

หากเขาโหวตใคร คนนั้นจะตาย

ผู้เสียสละ / The Martyr

เขาสามารถขอตายแทนผู้ที่จะถูกเผา ในพิธีโหวต

ศาลเตี้ย / Vigilant

ทุกคืนเขาจะต้องฆ่าฝั่งตรงข้าม หากเขาฆ่าผู้เล่นฝั่งชาวบ้าน เขาจะตายด้วย

แม่หมอจิตสัมผัส / Aura Seer

ทุกคืนนางจะส่องหาว่าผู้เล่นคนนั้น อยู่ฝั่งใด - ฝั่งชาวบ้าน, ฝั่งหมาป่า หรือ ไม่สามารถระบุได้

ชายชรา / The Elderly

หากมีจำนวนหมาป่า 3 ตัวหรือมากกว่า เขาจะมีชีวิตอยูเพียง 3 คืน

คนโง่ / The Fool

เขาจะโหวตตัวเองทุกครั้ง จนกว่าจะมีผู้เสียชีวิต 3 ราย จึงจะกลายเป็นชาวบ้านปกติ

จอมเวทย์มนตร์  / Warlock

เขาจะร่ายเวทย์มนตร์เพื่อสังหารหมาป่า แวมไพร์ หรือตัวประหลาดอื่นๆ หลังจากนั้นจะกลายเป็นชาวบ้านทันที

เอรอส  / Eros

คิวปิดร่างหนุ่ม รูปร่างกำยำ เขาจะแผลงศรใส่ผู้เล่นอีกคนให้กลายเป็นคู่ของเขา

tip: ทั้งคู่จะรู้ว่าถูกแผลงศร แต่ไม่สามารถสนทนากัน

คนตอแหลม / The Liars

เมื่อเริ่มเกมมาสามารถเลือกได้ว่า จะตอแหลเป็นบทอะไรในเกมแต่ไม่สามารถใช้สกิลของบทนั้นๆได้

เช่นเลือกว่าจะตอแหลเป็น Seer แต่จะไม่สามารถใช้สกิลการส่องหมาในแต่ละคืนได้ เมื่อตายมอดจะประกาศว่าเป็น Seer เมื่อจบเกมค่อยเฉลยว่าเป็นคนตอแหลม!

#### Werewolf Team

หมาป่า / Warewolf
ด้วยสัญชาตญาณของผู้ล่า ยามราตรีออกหาเหยื่อ เพื่อประทังชีวิต
หมาป่าจอมตะกละ / Big Bad Wolf
เจ้าหมากินจุ หากตัวละครนี้ยังมีเพื่อนหมาป่าร่วมทีม ทุกๆคืนจะมีผู้เสียชีวิตถึงสองราย
หมาเทพ / Wolf Man
มนุษย์หมาป่า ผู้แฝงกายมาในคราบของมนุษย์ เมื่อถูก Seer ตรวจสอบ Mod จะบอกว่าไม่ใช่หมาป่า
หมาอาฆาต /  Vengeful Wolf
ถ้าหมาป่าตัวนี้ตายไม่ว่าจะกรณีใดๆ มันสามารถลากคนตายตามไปได้ด้วย1คน
หมาป่ามังสวิรัติ  / Fruit Brute
เป็นหมาป่า ออกล่าพร้อมฝูง
tip : ถ้าหมาตัวนี้เหลือรอดเป็นตัวสุดท้าย เขาจะออกล่าไม่ได้ ชาวบ้านต้องหาให้เจอและทำการเผา
ลูกหมาป่า / Wolf Cub

ถ้าลูกหมาสิ้นใจไม่ว่ากรณีใดๆ หมาป่าที่เหลือจะล่า2ศพในคืนต่อมา
หมาป่าวัยรุ่น / Alpha Wolf
เจ้าหมาจอมกร่าง ไม่เกรงกลัวอำนาจของผู้วิเศษ ทุกเช้าก่อนการโหวตเผาเสร็จสิ้น เขาจะท้าทายอำนาจด้วยการพูดว่า "หมาป่า"
tip : คนที่เล่นบทนี้ ต้องหาทางพูดคำว่า"หมาป่า" ทุกวันก่อนพิธีโหวตเผาเสร็จสิ้น ถ้าไม่ทำตามเงื่อนไข บทหมาตัวนี้ จะตายในเช้าวันต่อมา คำว่า "หมา/หมาป่า-Wolf/Warewolf" มีค่าเท่ากันหมด
หมาป่ากลืนศพ /  Goul Wolf

ถ้าบทนี้ยังอยู่ในเกมทุกศพที่ตายในหมู่บ้าน จะไม่เผยบท
tip : ทุกคนจะไม่รู้บทของคนตายจนกว่าหมาตัวนี้ตายและแม้แต่ตัวเขาเองก็จะไม่รู้บทของศพที่กลืนเข้าไปด้วย
หมาป่าโดดเดี่ยว / Lone Wolf

หมาป่าโดดเดี่ยวจะต้องปิดบังหมาป่าตัวอื่น เขาจะชนะเมื่อหมาป่าตายหมดและ เหลือชาวบ้านคนสุดท้าย
tip : เมื่อเริ่มเกม หมาป่าทุกตัวจะระแวงกันเองและสามารถฆ่าพวกเดียวกันได้ จนกว่าจะฆ่าหมาป่าโดดเดี่ยวได้
หมาป่าก่อเรื่อง / Nymeria

ถ้าเธอถูกจับเผา เธอสามารถสลับความตายไปให้หมาตัวอื่นในฝูงได้ และหลังจากนั้น เธอจะกลายเป็นหมาป่ามังสวิรัต
tip : ถ้าบทนี้ยังอยู่ในเกมหมาป่าจะไม่รู้บทซึ่งกันและกัน อีกทั้งความสามารถของเธอจะใช้ได้ก็ต่อเมื่อถูกจับเผาเท่านั้น โดย เธอจะบอกให้Modรู้ว่า เธอเลือกให้ใครรับบาปแทนก่อนการปิดโหวต
เมาคลี / Wild Child

เด็กหนุ่มที่อยู่ในป่ากับฝูงหมา หากเขาเล็งใครไว้ในคืนแรก แล้วเป้าหมายตาย เขาจะกลายเป็นหมาป่าเต็มตัว และเข้าร่วมฝูงหมาป่า
ชาวบ้านทรยศ / Dark Villager  👤
ทำหน้าที่เหมือน ราตรี นังทรราชย์ อยู่ฝั่งหมาป่าเป็นชาวบ้านที่ทรยศ
tip : หมาป่าและชาวบ้านทรยศจะรู้จักกันว่าใครเป็นหมาป่าใครเป็นชาวบ้านทรยศในคืนแรก แต่จะไม่สามารถคุยกันได้
หมอผี / Sorceror

ทำหน้าที่ส่องหา Seer ให้หมาป่าทุกคืน และส่องหาหมาป่าได้
tip : ไม่เข้าร่วมกับกลุ่มหมา ไม่รู้ว่าใครเป็นหมาป่าและหมาป่าจะไม่รู้ว่าใครคือหมอผี
นักใส่ร้าย /  The Frame

อยู่ฝ่ายหมาป่าทุกคืนใส่ร้ายคนหากSeer ส่องคนที่ถูกใส่ร้ายในคืนนั้น Seer จะมองเขาเห็นเป็นหมาป่า สามารถใส่ร้ายตัวเองได้
tip : หมารู้ว่าใครคือนักใส่ร้าย แต่นักใส่ร้ายไม่รู้ว่าใครคือหมา
หมาป่าขี้เหงา / Dire Wolf

คืนแรกจะกำหนด 1 คน หากคนนั้นตาย เขาจะตายด้วย
แมวป่า / Werekitten
น้องเหมียวผู้น่ารัก จะทำงานคนเดียว สามารถล่าได้ทั้งหมาป่าและชาวบ้าน หากถูกหมาป่าล่า จะเผยตัวว่าเป็นแมวป่า แล้วย้ายไปเข้าทีมเดียวกัน Seer ส่องไม่เห็นว่าอยู่ฝั่งหมาป่าจนกว่าจะร่วมทีม
หมาป่าขนเงิน  / Silver Wolf
หมาป่าอาคม มีสองชีวิต ต้องถูกเผาเท่านั้น มันถึงจะชีวาวาย
คนแปรพักตร์  / Sasquatch
เขาเป็นชาวบ้าน แต่เฝ้ารอเวลาที่ไม่มีพิธีการเผาเกิดขึ้น ถึงจะกลายเป็นหมาป่า
คนถูกสาป  / Cursed
เกิดมาพร้อมคำสาปของสมิงพราย หากถูกหมาป่าล่าในราตรีใด เธอนั้นไซร้จะกลายเป็นหมาป่า
แฟนคลับโรคจิต / Psycho Cursed
แฟนคลับซีรี่ย์ Teen Wolf และ Jacob จาก Twilight ในยามราตรีจะเดินตามหาหมาป่า
tip: หากตัวละครนี้ถูกหมาป่าล่าก่อน จะเสียชีวิตทันที
นักสืบหมาป่า / Detective Wolf

ทุกช่วงราตรี จะออกตามหาหมาป่า
tip: หากตัวละครนี้เป็นฝ่ายพบหมาป่า จะกลายเป็นหมาป่า แต่ถ้าหมาป่าเป็นฝ่ายออกล่า เขาจะไม่ตายและกลายเป็นคน ทรยศ
คนทรยศ /Traitor

คนทรยศจะกลายเป็นหมาป่าทันทีหลังจากฝูงหมาป่าตายหมดเกมส์
หากคนทรยศตายก่อนกลายร่างเป็นหมาป่า มอดจะประกาศว่าชาวบ้านเสียชีวิต